CELEX: 31983R0125
Language: el
Date: 1983-01-18 00:00:00
Title: Κανονισμός (ΕΟΚ) αριθ. 125/83 του Συμβουλίου της 18ης Ιανουαρίου 1983 για τον καθορισμό της ποσότητας βουτύρου Νέας Ζηλανδίας που επιτρέπεται να εισάγει το Ηνωμένο Βασίλειο τον Φεβρουάριο του 1983

Avis juridique important

|

31983R0125

Κανονισμός (ΕΟΚ) αριθ. 125/83 του Συμβουλίου της 18ης Ιανουαρίου 1983 για τον καθορισμό της ποσότητας βουτύρου Νέας Ζηλανδίας που επιτρέπεται να εισάγει το Ηνωμένο Βασίλειο τον Φεβρουάριο του 1983  

Επίσημη Εφημερίδα αριθ. L 017 της 21/01/1983 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 125/83 ΤΟΥ ΣΥΜΒΟΥΛΙΟΥ  της 18ης Ιανουαρίου 1983  για τον καθορισμό της ποσότητας βουτύρου Νέας Ζηλανδίας που επιτρέπεται να εισάγει το Ηνωμένο Βασίλειο τον Φεβρουάριο του 1983  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης του 1972, και ιδίως το άρθρο 5 παράγραφος 2 του πρωτοκόλλου αριθ. 18 που προσαρτάται στην εν λόγω πράξη,  την πρόταση της Επιτροπής,  Εκτιμώντας:  ότι το πρωτόκολλο αριθ. 18 και στη συνέχεια ο κανονισμός (ΕΟΚ) αριθ. 858/81 (1) επέτρεψαν στο Ηνωμένο Βασίλειο να εισάγει με ειδικούς όρους ορισμένες ποσότητες βουτύρου Νέας Ζηλανδίας μέχρι τις 31 Δεκεμβρίου 1983· ότι, ιδίως, το άρθρο 2 παράγραφος 2 του εν λόγω κανονισμού προβλέπει τον καθορισμό πριν από την 1η Οκτωβρίου 1982 της ποσότητας που επιτρέπεται να εισάγει το Ηνωμένο Βασίλειο κατά το ημερολογιακό έτος 1983, λαμβάνοντας υπόψη, ιδίως, την εξέλιξη της κατάστασης στην κοινοτική αγορά βουτύρου και την εξέλιξη της παγκόσμιας αγοράς βουτύρου·  ότι, ωστόσο, δεν κατέστη δυνατό να εκδοθεί πριν από την 1η Ιανουαρίου 1983 ο κανονισμός για τον καθορισμό της ποσότητας βουτύρου Νέας Ζηλανδίας που επιτρέπεται να εισάγει το Ηνωμένο Βασίλειο κατά το 1983·  ότι, κατά συνέπεια, ο κανονισμός (ΕΟΚ) αριθ. 3499/82 (2) καθόρισε μια ποσότητα 7 250 τόνων για τις εισαγωγές του εν λόγω προϊόντος στο Ηνωμένο Βασίλειο κατά το μήνα Ιανουάριο 1983· ότι πρέπει, αναμένοντας μια απόφαση και για να μη σταματήσουν οι εισαγωγές, να επιτραπεί στο Ηνωμένο Βασίλειο να εισάγει κατά τη διάρκεια του Φεβρουαρίου 1983 την αυτή ποσότητα βουτύρου Νέας Ζηλανδίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα βουτύρου Νέας Ζηλανδίας που επιτρέπεται να εισάγει το Ηνωμένο Βασίλειο κατά τον Φεβρουάριο του 1983 καθορίζεται σε 7 250 τόνους.  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Εγινε στις Βρυξέλλες, στις 18 Ιανουαρίου 1983.  Για το Συμβούλιο  Ο Πρόεδρος  J. ERTL  (1) ΕΕ αριθ. L 90 της 4. 4. 1981, σ. 18.  (2) ΕΕ αριθ. L 368 της 28. 12. 1982, σ. 1.